
77.   AARGANG 


INDVIELSESBØNNEN. 

Fremsagt  af  Præsident  Reber  J.  Grant  ved  Indvielsen  af 
Arizona  Tempel  i  Mesa  den  23.  Oktober  1927. 


O  Gud,  den  evige  Fader,  vi  dine  Tjenere  og  Tjenerinder 
henvender  os  til  dig  med  vore  Hjerter  overstrømmende  af  Tak- 
nemmelighed og  i  Jesu  Kristi,  din  elskelige  Søns  Navn,  tak- 
ker vi  dig  for  Privilegiet  til  paa  denne  Dag  at  indvie  til  dit 
allerhelligste  Navn  et  Guds  Tempel. 

Vi  takker  dig,  o  Gud,  den  evige  Fader,  at  du  og  din  Søn  Je- 
sus Kristus  aabenbaredes  for  Joseph  Smith  i  hans  Ungdom, 
og  at  han  blev  undervist  af  dig  og  af  din  elskede  Søn. 

Vi  takker  dig  for,  at  du  sendte  din  Tjener  Johannes  Døbe- 
ren, og  at  han  lagde  sine  Hænder  paa  Joseph  Smith  og  Oliver 
Cowdery  og  ordinerede  dem  til  det  aronske  eller  mindre 
Præstedomme. 

Vi  takker  dig  for  at  have  sendt  dine  Tjenere  Peter,  Jakob 
og  Johannes,  den  Herre  Jesu  Kristi  Apostle,  hvilke  tjente 
Frelseren  i  Kødet  og  efter  hans  Korsfæstelse,  og  at  de  ordi- 
nerede dine  Tjenere  Joseph  Smith  og  Oliver  Cowdery  til  den 

Herre  Jesu  Kristi  Apostle  og  meddelte  dem  det  hellige  mel- 
chizedekske  Præstdømme,  ved  hvilken  Fuldmagt  og  Apostel- 
skab vi  paa  denne  Dag  indvier  denne  hellige  Bygning  til  dig. 

Vi  takker  dig  fa  at  have  sendt  din  Tjener  Moroni  for  at 
overbringe  Pladene,  hvorfra  Mormons  Bog  blev  oversat  ved 
Guds  Gave  og  Krat.  Vi  glæder  os  for  dig  over  den  gode  Ind- 
flydelse, som  Mornons  Bog  har  haft  i  Verden,  og  at  den  i 
Sandhed  er  et  nyt  Vidne  for  Kristus,  stadfæstende  hans  Lær- 
domme optegnede  .  den  hellige  Bibel.  Vi  takker  dig,  at  tusin- 
der og  hundredtus  nder  af  dine  Børn  har  prøvet  Sandheden 
af  din  Tjener  Moronis  Vidnesbyrd,  som  han  efterlod  ned- 
skrevet i  Bogen  Selv:  »Og  naar  I  modtager  disse  Ting,  for- 
maner jeg  eder  til  at  adspørge  Gud,  den  evige  Fader  i  Kristi 
Navn,  om  disse  Ting  ikke  er  sande;  og  dersom  I  beder  af  et 
oprigtigt  Hjerte  og  med  fast  Forsæt  samt  med  Tro  paa  Kri- 
stus, vil  han  aabenbare  Sandheden  deraf  for  eder  formedelst 
den  Helligaands  Kraft.  Og  formedelst  den  Helligaands  Kraft 
kunne  I  kende  Sandheden  i  alle  Ting.«  Vi  beder  dig  lade  Mor- 
mons Bog  have  en  stedse  tiltagende  Indflydelse  i  Verden,  og 
at  mange  flere  af  dine  Børn  maa  modtage  Overbevisningen 
om  dens  Sandhed  i  deres  Hjerter.  Vi  glæder  os  over,  at  den, 
efter  et  Hundrede  Aars  Forløb,  til  Trods  for  alle  de  Angreb, 
der  har  været  ført  mod  dens  guddommelige  Troværdighed 
dog  endnu  staar  uomstodelig  som  Guds  Ord,  og  at  Vidnes- 
byrdene bragt  frem  gennem  Arkæologi  og  andre  Videnskaber 
kun  tjener  til  at  bekræfte  dens  Sandhed. 

Vi  takker  dig  for  den  Hengivenhed  og  Troskab,  som  lagdes 
for  Dagen  af  dine  Tjenere  Profeten  og  Patriarken  Joseph 
Smith  og  Hyrum  Smith.  Vi  takker  dig  for,  at  de  virkede  for 
din  Sags  Fremme  alle  deres  Livs  Dage,  fra  Jesu  Kristi  Evan- 
geliums Gengivelse  og  til  Dagen  for  deres  Martyrdød,  og  at  de 
i  deres  Trofasthed  endog  beseglede  deres  Vidnesbyrd  med 
deres  Blod. 

Vi  takker  dig  for  dine  Tjenere,  der  har  slaaet  som  Ledere 
af  din  Kirke  siden  din  Tjener  Joseph  Smiths  Martyrdod,  og 

som  har  vejledt  og  styret  dit  Folk  ved  den  Helligaands  In- 
spiration, og  har  udsendt  Repræsentanter  for  at  forkynde  det 
evige  Evangelium  i  næsten  ethvert  Land  paa  Jorden. 

Vi  takker  dig  for  alle  og  enhver  af  de  trofaste  Mænd,  der 
har  virket  som  Kirkens  Generalautoriteter  i  denne  sidste  Ud- 
deling. 

O  Gud,  vor  evige  Fader,  vi  beder  dig  velsigne  din  Kirkes 
Præsidentskab,  dine  Tjenere  Heber  J.  Grant,  Anthony  W. 
Ivins  og  Charles  W.  Nibley.  Maa  de  være  vejledt  af  din  Hel- 
ligaands ufejlbarlige  Raad.  Maa  de  være  som  en  tredobbelt 
Snor,  der  ikke  kan  briste.  Maa  de  se  Øje  til  Øje  i  alle  Sager, 
der  angaar  Jesu  Kristi  Kirkes  Opbyggelse  paa  Jorden. 

Velsign,  o  Fader,  paa  samme  Maade  alle  og  enhver  af 
Apostlene,  den  pra^siderende  Patriark,  de  Halvfjerdsindstyves 
første  Raad  og  den  præsiderende  Biskops  Raad. 

Velsign,  vi  beder  dig,  de,  som  præsiderer  i  alle  Zions  Stave 
og  i  alle  Ward  og  Grene  i  Kirken,  og  over  de  forskellige  Kvo- 
rummer  af  Præstedømmet,  baade  det  melchizedekske  og 
aronske  Præstedømme. 

Velsign  dem,  der  præsiderer  over  Kirkens  Missioner  overalt 
i  Verden  tilligemed  alle  dine  Tjenere  og  Tjenerinder,  der  er 
gaaet  ud  for  at  forkynde  Jordens  Indvaanere  Budskabet  om 
Gengivelsen  af  Livets  og  Saliggørelsens  Plan  til  Jorden.  Giv 
dem  i  din  naadefulde  Miskundhed  Fremgang  i  deres  Gerning, 
og  tilsted,  at  enhver  Hindring,  der  nu  staar  i  Vejen  for  For- 
kyndelsen af  Evangeliet,  maa  blive  fjernet  og  Samvittigheds- 
frihed blive  givet  til  alle  Folk. 

Velsign,  o  Fader  i  Himmelen,  alle  dine  Tjenere  og  Tjener- 
inder, der  indtager  ansvarsfulde  Stillinger  i  de  forskellige  Or- 
ganisationer i  Kirken,  enten  som  Hoved-,  Stavs-  eller  Ward- 
Funktionærer;  i  Hjælpeforeningerne,  i  Søndagsskolerne,  i 
Ungdomsforeningerne,  i  Primaryorganisationerne,  i  de  gene- 
alogiske Foreninger  og  i  Religionsklasserne.  Velsign  alle  og 
enhver,  der  arbejder  til  Gavn  for  Medlemmerne,  saavel  som 
Medlemmerne  selv,  i  disse  Organisationer.  Velsign  ligeledes 

dem,  der  pnesiderer  over  og  arbejder  i  Kirkens  Skoler  og 
Seminarier. 

Velsign  dem,  o  Fader,  der  er  kaldet  til  at  præsidere  over  og 
arbejde  i  dette  Tempel  og  i  de  andre  Templer,  der  er  opfort 
til  dit  hellige  Navn.  Vi  takker  dig  for  alle  Templerne,  som  er 
bygget  i  denne  sidste  Uddeling,  og  vi  beder,  at  dine  bedste 
Velsignelser  maa  være  udgydt  over  alle  dem,  der  virker  i 
disse.  Vi  beder,  at  den  samme  gode  Aand,  der  er  nærværende 
i  alle  de  Templer,  som  hidindtil  er  blevet  bygget,  maa  i  lige 
Maade  være  med  dem,  der  skal  tjene  i  dette  hellige  Hus. 

Vi  beder,  at  dine  Velsignelser  maa  være  over  Konger  og  Re- 
genter i  alle  Lande,  at  de  maa  handle  ret  og  retfærdigt  i  alle 
Ting,  og  give  Frihed  og  Selvstændighed  til  de  Folk,  over 
hvilke  de  hersker. 

Vi  takker  dig  for  dette  Frihedens  Land,  hvori  vi  bor,  og 
som  du  har  sagt  er  »et  udvalgt  Land  fremfor  alle  andre 
Lande«.  Vi  er  taknemmelige  for,  at  du  inspirerede  de  ædle 
Mænd,  der  affattede  vort  elskede  Lands  Grundlov,  og  vi  bøn- 
falder dig  om,  at  dette  vidunderlige  Dokuments  Grundsætnin- 
ger altid  maa  blive  haandhævet;  at  Strid  og  Bitterhed  maa 
ophøre,  og  at  Fred  og  Broderskab,  Kærlighed  og  Loyalitet 
maa  herske. 

Vi  beder  dig  velsigne  de  Forenede  Staters  Præsident.  Maa 
han  finde  Naade  for  dine  Øjne  og  blive  ledet  af  Retfærdig- 
hedens Principper  i  alle  hans  Embedshandlinger.  Maa  dine 
Velsignelser  ogsaa  være  udgydt  over  Vicepræsidenten,  Med- 
lemmerne af  Regeringen,  Senatorer  og  Kongresmænd,  og  over 
alle  Embedsmæd  i  enhver  Stat  og  Territorium  af  Nationen. 

Vi  beder  dig,  o  Gud  i  Himmelen,  at  Folket  i  Amerikas  For- 
enede Stater  altid  maa  søge  til  dig  om  Vejledning  og  Hjælp, 
saa  at  dit  Ord  og  Løfte  om,  at  dette  er  et  udvalgt  Land  frem- 
for andre  og  skal  blive  beskyttet  imod  alle  Fjender,  dersom 
Folket  vil  tjene  dig,  kan  blive  opfyldt  og  virkeliggjort,  og  at 
Folket  kan  tiltage  i  Kraft  og  Styrke  og  Herredomme  og  frem- 
for alt  i  Kærlighed  til  Sandheden. 

Nu  beder  vi  for  Staten  Arizona,  hvori  dette  Tempel  er  blevet 
opført.  Vi  takker  dig  for  de  ypperlige  Mænd  og  Kvinder,  der 
var  Pionerer  i  dette  Land.  Vi  takker  dig  for  deres  Mod,  for 
deres  ukuelige  Maalbevidsthed,  og  deres  høje  Idealer,  der 
holdt  dem  oppe  under  Besværligheder  og  Trængsler.  Vi  er 
taknemmelige  for,  at  du  velsignede  Landet  som  Løn  for  deres 
Stræben,  og  at  Ørkenen  blev  bragt  til  at  blomstre  som  Rosen. 
Vi  takker  dig  for  den  venlige  og  imødekommende  Behandling, 
der  altid  er  bleven  udvist  overfor  dit  Folk,  der  nedsatte  sig  i 
denne  Stat.  Vi  beder  dig  at  velsigne  Statens  Guvernør  og  alle, 
som  har  med  Forvaltningen  af  dens  Affærer  at  gøre,  og  maa 
Folket,  som  bor  her,  blive  velsignet  af  dig  i  Retfærdighed. 

Vi  anraaber  dig,  o  Herre,  om  at  tilbageholde  Ødelæggelsens 
Haand  fra  Lehis  Efterkommere,  der  bor  i  dette  Land,  og  give 
dem  foroget  Levedygtighed  og  bedre  Helbred,  saa  at  de  ikke 
skal  gaa  tilgrunde  som  et  Folk,  men  at  de  fra  nu  af  maa  tage 
til  i  Antal  og  i  Kraft  og  Indflydelse,  saa  at  alle  de  store  og 
herlige  Lofter  givet  til  Lehis  Efterkommere  maa  gaa  i  Opfyl- 
delse, at  de  maa  vokse  i  legemlig  og  aandelig  Kraft  og  frem 
for  alt  i  Kærlighed  til  dig  og  din  Søn,  og  forøges  i  Hengiven- 
hed og  Trofasthed  med  Hensyn  til  at  holde  Budene,  der  er 
kommet  til  dem  gennem  Jesu  Kristi  Evangelium,  og  at  mange 
af  dem  maa  have  det  Privilegium  at  indgaa  i  dette  hellige 
Hus  og  modtage  Ørdinancer  for  sig  selv  og  deres  hedengangne 
Forfædre. 

Vi  takker  dig,  o  Gud  vor  evige  Fader,  for,  at  Palæstina  — 
det  Land,  hvor  vor  Frelser  og  Forløser  virkede  i  Kødet,  og 
hvor  han  gav  Livets  og  Saliggørelsens  Plan  til  Verden  —  nu 
er  befriet  for  de  Vantros  Trælleaag  og  nu  er  under  det  store, 
oplyste  og  frihedselskende  Britiske  Riges  hjælpsomme  Over- 
ledelse. Vi  anerkender  din  Haand,  o  Gud,  i  de  vidunderlige 
Begivenheder,  der  ledte  til  en  delvis  Frigørelse  af  dette  Land, 
og  vi  gentager  den  Henvendelse  til  dig  for  det  Pagtens  Folk, 
der  blev  fremsat  ved  Indvielsen  af  Salt  Lake  Tempel:  »O  Is- 
raels Gud,  vend  dit  Ansigt,  vi  beder  dig,  i  kærlig  Miskundhed 

mod  dit  hjemsøgte  Folk  af  Juda  Hus.  Befri  dem  fra  de,  der 
undertrykker  dem.  Hel  deres  Saar,  trøst  deres  Hjerter,  styrk 
deres  Fødder  og  giv  dem  Hyrder  efter  dit  eget  Hjerte  til  at 
lede  dem  som  i  gamle  Dage  paa  dine  Veje.  Maa  deres  Træng- 
selsdage  snart  ophøre,  og  maa  de  blive  ført  af  dig  til  Dalene 
og  Sletterne  i  deres  gamle  Hjem,  og  maa  Jerusalem  juble  og 
Judæa  glæde  sig  over  hendes  Sønners  og  Døtres  Hærskarer, 
over  Børns  lykkelige  Røster  i  Gaderne  og  den  rige  Udgydelse 
af  din  frelsende  Naade  over  dem.  Maa  Israel  ikke  længere  be- 
høve at  bøje  Hovedet  eller  bukke  Ryggen  for  Undertrykkerne, 
men  maa  hans  Fødder  blive  gjort  stærke  paa  de  evige  Høje 
for  aldrig  mere  med  Magt  at  blive  bortvist  derfra,  og  Æren  og 
Herligheden  være  din.« 

Vi  erindrer  for  dig  dit  Folk  i  alle  Dele  af  Verden.  Maa  deres 
Hjerter  blive  vendt  til  dig  og  til  Adlydelsen  af  dine  Bud,  at 
dit  Navn  kan  blive  herliggjort  i  den  ganske  Verden. 

Vi  beder  for  dine  Hellige  i  fjerne  Lande.  Maa  de  nyde  din 
Aands  Ledsagelse  og  blive  velsignet  med  forøget  Tro  og  Kraft 
til  at  gøre  godt.  Vedbliv,  vi  beder  dig,  at  erindre  dine  Hellige 
i  Bjergenes  Dale,  hvortil  de  blev  ført  af  din  Tjener  Brigham 
Young  og  hans  Medarbejdere  under  guddommelig  Vejledning, 
hvor  du  har  velsignet  og  begunstiget  dit  Folk  langt  mere,  end 
nogen  kunde  have  anet. 

Vi  beder  dig  i  Særdeleshed,  o  Fader  i  Himmelen,  om  at  vel- 
signe dit  Folks  Ungdom  i  Zion  og  i  hele  Verden.  Beskærm 
dem  imod  Mørkets  Magter  og  mod  ugudelige  og  rænkefulde 
Mennesker.  Hold  dit  Folks  Ungdom  indenfor  den  lige  og 
snævre  Sti,  der  fører  til  dig,  beskyt  dem  imod  de  Faldgruber 
og  Snarer,  der  er  lagt  paa  deres  Vej.  O  Fader,  maa  vore  Born 
vokse  op  i  den  Herre  Jesu  Kristi  Tugt  og  Formaning.  Beskyt 
dem  mod  Fritænkeri  og  Vantro  og  giv  dem  et  Vidnesbyrd  om 
Guddommeligheden  af  dette  Værk  saaledes,  som  du  har  givet 
det  til  os.  Bevar  dem  i  Renhed  og  Sandhed  og  led  dem  fremad 
paa  Frelsens  Vej. 

Vi  takker  dig,  o  Gud,  at  din  Søn,  vor  Forløser  —  efter  at 

være  bleven  korsfæstet,  givende  sit  Liv  for  Verdens  Synder  — 
aabnede  Fængselets  Døre  og  forkyndte  Omvendelsens  Evan- 
gelium til  dem,  der  var  genstridige  i  Noas  Dage,  og  at  han 
derefter  kom  til  Amerikas  Land,  hvor  han  oprettede  sin  Kirke 
og  valgte  Disciple  til  at  forestaa  denne. 

Vi  takker  dig  for  Gengivelsen  til  Jorden  af  Ordinancerne 
tilhorende  din  Son  Jesu  Kristi  Evangelium,  hvorved  Mænd  og 
Kvinder  i  Sandhed  kan  blive  Frelsere  paa  Zions  Bjerg  og  ind- 
gaa  i  dine  hellige  Templer  for  at  udfore  de  Ordinancer,  der  er 
nodvendige  til  Frelse  for  dem,  der  er  døde  uden  Kundskab 
om  Evangeliet. 

Vi  takker  dig,  o  Fader,  fremfor  alle  Ting,  for  din  Søn  Jesu 
Kristi  Evangelium  og  for  den  levende  Guds  Præstedømme, 
som  vi  er  blevne  meddelagtige  i,  og  har  en  blivende  Kundskab 
om  Guddommeligheden  af  dette  Værk. 

Vi  takker  dig  for  din  Søn  Jesu  Kristi  Ord  til  Profeten  Jo- 
seph Smith  og  Sidney  Rigdon:  »Og  dette  er  Evangeliet,  det 
glade  Budskab,  som  Røsten  fra  Himlene  vidnede  for  os,  at 
han  kom  til  Verden,  nemlig  Jesus,  for  at  blive  korsfæstet  for 
Verden  og  bære  dens  Synder  og  helliggøre  og  rense  den  fra 
al  Uretfærdighed';  at  alle  kunde  blive  frelst  ved  ham,  hvilke 
Faderen  har  givet  i  hans  Magt,  og  skabt  ved  ham,  han,  som 
herliggor  Faderen  og  frelser  alle  hans  Hænders  Gerninger.« 

Vi  takker  dig,  o  Fader,  at  du  sendte  din  Søn  Jesus  Kristus 
til  dine  Tjenere  Joseph  Smith  og  Oliver  Cowdery  i  Kirtland 
Tempel.  Vi  takker  dig  for  vor  Forløsers  Ord  udtalt  i  det 
Tempel: 

»Jeg  er  den  første  og  den  sidste;  jeg  er  den,  som  lever;  jeg 
er  den,  som  blev  ihjelslaaet,  og  jeg  er  eders  Talsmand  hos 
Faderen.  Se,  eders  Synder  er  eder  tilgivet,  I  er  rene  for  mig; 
opløfter  derfor  eders  Hoveder  og  fryder  eder  og  lad  alle  mit 
Folks  Hjerter  fryde  sig,  de,  som  har  af  al  Magt  bygget  dette 
Hus  til  mit  Navn;  thi  se,  jeg  har  antaget  dette  Hus,  og  mit 
Navn  skal  være  her,  og  jeg  vil  aabenbare  mig  i  Miskundhed 
til  mit  Folk  i  dette  Hus.« 

Vi  takker  dig,  o  Gud,  at  du  ved  din  Ilelligaands  Vidnesbyrd 
har  tilkendegivet  din  Anerkendelse  af  alle  Templerne,  der  har 
været  bygget  fra  Kirllands  Dage  og  til  nærværende  Stund. 

Vi  takker  dig  ogsaa  for  at  have  sendt  dine  Tjenere  Moses  og 
Elias  til  Kirtland  Tempel  for  at  meddele  Joseph  og  Oliver 
Nøglerne  til  enhver  Uddeling  af  Jesu  Kristi  Evangelium  fra 
Fader  Adams  Dage  ned  til  denne  Uddeling,  der  er  Tidernes 
Fyldes  Husholdning. 

Vi  takker  dig,  at  din  Tjener  Malakias'  Profeti  om  Fædrenes 
Hjerter,  der  skulde  vendes  til  Bornene  og  Børnenes  Hjerter  til 
deres  Fædres,  at  ikke  Jorden  skal  blive  slaaet  med  Band,  er 
blevet  opfyldt  i  vore  Dage  gennem  Profeten  Elias'  Aaben- 
barelse,  og  at  vore  Hjerter  i  Sandhed  vender  sig  til  vore 
Fædres;  og  vi  fryder  os  mere,  end  vi  er  i  Stand  til  at  udtrykke, 
over,  at  vi,  gennem  Jesu  Kristi  Evangeliums  Ordinancer,  kan 
blive  Frelsere  for  vore  Forfædre. 

Vi  takker  dig,  o  Gud  vor  evige  Fader,  af  hele  vort  Hjerte  for 
dine  Tjenere  Joseph  Smiths  og  Sidney  Rigdons  Vidnesbyrd: 
»Og  nu,  efter  de  mange  Vidnesbyrd,  som  bar  været  givet  om 
ham,  er  dette,  som  vi  giver,  det  sidste  af  dem  alle,  nemlig,  at 
han  lever;  thi  vi  saa'  ham  hos  Guds  højre  Haand,  og  vi  hørte 
Røsten  vidne,  at  han  er  Faderens  Enbaarne,  at  ved  ham  og 
formedelst  ham  og  af  ham  er  og  var  Verdenerne  skabt,  og  de- 
res Indvaanere  er  Sønner  og  Døtre  af  Gud.« 

Vi  takker  dig,  o  Fader,  for  Kundskaben  vi  besidder  om.  at 
du  lever,  og  at  din  Søn  Jesus  Kristus  er  vor  Forløser  og  vor 
Frelser,  og  at  din  Tjener  Joseph  Smith  var  og  er  en  Profet  af 
den  sande  og  levende  Gud.  Og,  o  Fader,  maa  vi  altid  være 
ærlige  og  tro  imod  din  Son  Jesu  Kristi  Evangelium,  aaben- 
baret  gennem  din  Tjener  Joseph  Smith. 

Nu  takker  vi  dig,  o  Gud,  vor  evige  Fader,  for  dette  smukke 
Tempel  og  Jorden,  hvorpaa  det  staar,  og  vi  indvier  Grunden 
og  Bygningen  med  alt  dens  Inventar  og  Udstyr  og  enhver 
Ting,  der  horer  til  den  fra  Grundvolden  til  Taget,  til  dig,  vor 
Fader  og  vor  Gud.  Og  vi  beder  dig  ydmygt,  Fader,  at  mod- 

tage  denne  og  helliggøre  den  ved  din  Aand  til  de  højtidelige 
Handlinger,  som  er  Hensigten  med  dens  Opførelse. 

Vi  beder  dig  sætte  os  i  Stand  til  saaledes  at  vogte  dette  Hus, 
at  intet  urent  skal  indgaa  deri.  Maa  din  Aand  altid  bo  i  dette 
hellige  Hus  og  hvile  over  alle,  som  skal  virke  som  Funktio- 
nærer og  Arbejdere  heri,  saavel  som  paa  alle  dem,  der  kom- 
mer her  for  at  udføre  Ordinancer  for  de  levende  og  døde. 

Maa  din  Fred  altid  bo  i  dette  hellige  Hus,  at  alle,  som  kom- 
mer her,  maa  deltage  af  Fredens  Aand  og  af  din  salige  og 
himmelske  Indflydelse,  som  dine  Hellige  har  erfaret  i  andre 
Templer.  Maa  alle,  som  betræder  Jorden,  der  omgiver  dette 
Tempel,  enten  de  er  Medlemmer  af  Kristi  Kirke  eller  ej,  føle 
den  salige  og  fredelige  Indflydelse,  der  hviler  over  dette  vel- 
signede og  hellige  Sted.  Og  maa  denne  Bygning  være  helliget 
dig  og  beskyttet  mod  Ødelæggelsens  Elementer. 

O,  Gud,  vor  himmelske  og  evige  Fader,  helliggør  de  Ord,  vi 
har  udtalt,  og  anerkend  Indvielsen  af  dette  Hus  og  denne 
Grund,  som  vi  har  indviet  til  dig  i  Kraft  af  den  levende  Guds 
Præstedømme,  som  vi  bærer,  og  beder  inderligt,  at  denne 
hellige  Bygning  maa  være  et  Sted,  hvori  din  Son  vil  kunne  til- 
kendegive sig  og  undervise  dine  Tjenere,  og  hvori  du  kan 
finde  Behag  at  dvæle. 

Alt  dette  beder  vi  om,  og  vi  gør  det  med  det  hellige  Præste- 
dømmes Fuldmagt  og  i  din  enbaarne  Søns,  Jesu  Kristi,  vor 
Forløsers  Navn.  Amen  og  Amen.  Bikuben. 


TÆPPET  GAAR  NED  FOR  ATTER  AT 
GAA  OP. 

Slutningen  af  Dramaet  1927  er  nær  for  Haanden.  Tæppet 
falder,  og  som  sædvanlig,  efter  at  Spillet  er  forbi,  gøres  der 
tankeløse  Bemærkninger,  eller  maaske  der  blot  tales  eller 
muligvis  kun  klappes  omkring  os,  i  hvilken  vi  maaske  selv 
deltager.  De  senere  Observationer,  Ref lektioner  og  Slutninger 


20 


vil  muligvis  blive  bedre  end  disse  i  Øjeblikket,  fordi  de  er 
mere  modne.  For  os  er  just  nu  Aarets  skiftende  Scener  saa 
nær  ved  Haanden,  at  vi  kan  sikre  os  det  paalideligste  Per- 
spektiv. Overfor  den  enkelte  eller  flere  af  de  betydningsfulde, 
uopklarede  Begivenheder  maa  vi  maaske  synes  sikker,  end- 
skønt den  fulde  Forstaaelse  bliver  tydeligere  for  vort  Syn 
med  Tiden. 

Lad  mig  i  Forbigaaende  sige,  —  Den  billedlige  Opfattelse  af 
Livet  som  et  Drama  vil  være  fordelagtig,  om  ikke  den  fores 
for  langt  ud.  Ligesom  vi  lettere  fatter  et  Lands  eller  Kon- 
tinents Beliggenhed  ved  en  nøjagtig  Studering  af  et  godt 
Kort  end  ved  en  møjsommelig  Rejse  gennem  de  forskellige 
Lande,  saaledes  ser  man  ogsaa  Mennesker,  Samfund  og 
Nationer  i  en  bedre  Forbindelse  ved  at  se  dem  som  Skuespil- 
lere i  Livets  Drama  end  at  se  dem  hver  for  sig. 

Vi  maa  betragte  Verden  som  en  Scene,  og  alle,  der  betræder 
dens  Brædder,  som  Skuespillere,  her  og  der  en  variabel  Per- 
son, som,  naar  hans  Tid  kommer,  spiller  mange  Roller.  Der- 
som De  vælger  at  se  paa  Menneskets  Eksistens  som  et  Drama, 
da  beder  jeg  Dem  ikke  forglemme,  hvem  Forfatteren  er,  eller 
om  De  foretrækker  Tale  eller  Sang,  da  maa  De  erindre  Dig- 
teren. Livets  Teater  er  ikke  noget  Abeteater,  Stykket  er  al- 
vorligt, Skuespillerne  spiller  ikke  Komedie,  de  lever  i  deres 
Roller,  enten  muntre  eller  tragiske  eller  begge  Dele  til- 
sammen. 

Herren  er  en  stor  Dramatiker,  hans  Plan  er  fyldt  med 
evige  Sandheder.  Ved  at  danne  Rollebesætningen  udvælger 
han  som  Hoveddirektør  de  forskellige  Personer  til  at  udfore 
de  enkelte  Roller;  men  altfor  ofte  kommer  den  idividuelle 
Skuespiller  tilkort  med  Hensyn  til  at  udvikle  Harmoni  og  den 
smukke  Side  af  hans  Rolle,  og  paa  den  Maade  ødelægges 
Forestillingen  for  Tiden. 

Vi  er  kommet  bort  fra  vort  egentlige  Emne,  men  haaber 
ikke,  det  er  utilgiveligt.  I  disse  Aarets  sidste  Timer  er  vi  over- 
bevist om  det  Faktum,  at  mange  truende  Ulykker  er  bleven 

bortvendte,  saavel  med  Hensyn  til  Regeringsaffærer  i  de  for- 
skellige Stater  som  i  den  internationale  Verden.  Enten  nu 
denne  Undgaaelse  vil  blive  vedvarende  eller  kun  midlertidig 
for  at  blive  efterfulgt  af  graverende  Tragedier,  vil  senere  vise 
sig.  Det  er  en  guddommelig  Bestemmelse,  at  medmindre  der 
udvikler  sig  en  Omvendelse  i  Menneskenes  Sjæle,  hvorved  de 
vender  sig  til  Herren  og  adlyder  hans  Love,  vil  vi  blive  Vidne 
til  Bryderier,  Sorg  og  Lidelser  i  alle  de  mest  rystende  Enkelt- 
heder. 

Det  er  tilfredsstillende  ved  Slutningen  af  Aaret  at  finde 
Jesu  Kristi  Kirke  af  S.  D.  H.  i  en  saa  god  Tilstand,  som 
den  er.  Vi  har  megen  Aarsag  til  at  være  taknemmelige  i  Be- 
tragning  af  den  inspirerende  Virksomhed,  som  de  sidste  tolv 
Maaneder  har  udvist.  Rapporter  fra  Ward  og  Stave  i  Zion  for- 
tæller os  om  uafbrudt  Fremgang  og  vedvarende  Sukces  i  vore 
retfærdige  Bestræbelser.  En  herlig  Tid  var  den  23.  Oktober, 
da  Templet  i  Arizona  blev  indviet  til  Herren  for  Udforelse  af 
hellige  Ordinancer  til  Fordel  for  saavel  levende  som  døde. 

Beretningerne  fra  Kirkens  forskellige  Missioner  er  meget 
tilfredsstillende  og  opmuntrende.  Den  Europæiske  Mission 
som  et  Hele  og  de  særskilte  Missioner  indtager  allerede  et 
højt  Standpunkt  af  Ihærdighed  og  har  udvist  smukke  Resul- 
tater. Vore  Missionærers  Virksomhed  og  Samarbejdet  med 
vore  lokale  Medlemmer  viser  en  anstrengende  Interesse  og 
indgiver  nogle  den  Tanke,  at  vi  hurtig  nærmer  os  Enden;  — 
men  Enden  er  ikke  endnu!  Tæppet,  som  lige  er  gaaet  ned, 
afmærker  kun  en  Omskiftning  af  Scenen,  det  vil  gaa  op  igen 
uden  Ophold.  Det,  vi  har  kaldet  Dramaet  af  1927,  er  kun  en 
Episode  af  en  Scene  i  en  enkelt  Akt,  thi  Skuespillet  er  langt; 
dets  Tema  er  Evig. 

Naar  Tæppet  er  gaaet  ned  efter  Scenen  af  1927,  afrejser  den 
Europæiske  Missions  Præsident  efter  Bestemmelse  af  Kirkens 
Præsidium,  og  en  ny  Præsident  over  den  Europæiske  Mission 
er  indsat  i  det  høje,  ansvarlige  og  vigtige  Embede. 

Lad  mig  her  lilsidelægge  den  redaktionelle  Skik  og  tale  paa 
en  mere  familiær  Maade,  ikke  kengere  benytte  mig  af  det 
officielle  »Vi«,  men  »Jeg«,  eders  ydmyge  Broder  og  Med- 
arbejder i  Mesterens  Tjeneste.  Jeg  kom  her  efter  Beskikkelse 
af  Kirkens  Første  Præsidentskab,  og  jeg  rejser  tilbage  efter 
Modtagelsen  af  deres  venlige  Ord,  at  jeg  er  afløst.  Søster 
Talmage  folger  mig,  og  vi  vil  begge  fortsætte  vort  Arbejde  i 
Hjemmarken,  til  hvilken  vi  er  overført. 

Vi  er  begge  dybt  rørt  ved  at  forlade  de  Lande,  fra  hvilke  vi 
har  saa  mange  kære  Minder,  og  hvor  vi  har  været  tilladt  at 
udføre  lidt  af  det  største  af  alle  Arbejder  i  Verden,  nemlig  at 
proklamere  det  glade  Budskab  om  Gengivelsen  af  Jesu  Kristi 
Evangelium  og  Genoprettelsen  af  hans  Kirke  paa  Jorden  i 
disse  Dage,  som  er  Tidernes  Fylde. 

Vore  Medarbejdere  paa  de  Britiske  Oer  og  i  alle  de  Lande, 
som  er  indbefattet  under  denne  Jurisdiktion,  byder  vi  Farvel, 
ligesom  vi  har  gjort  med  taarefyldte  Øjne  til  Hundreder,  der 
er  bleven  ærefuldt  afløst  før  os.  —  Taarefulde  siger  jeg,  og 
jeg  skal  ikke  forandre  dette  Ord.  —  Har  I  aldrig  været  saa 
glade,  at  I  maatte  græde?  Om  ikke  I  har,  da  har  I  en  gribende 
Erfaring  at  nyde,  dersom  I  er  forberedt  for  den.  I  al  Alvorlig- 
hed opsender  vi  vor  brændende  Forbøn  for  eder,  at  I  maa 
blive  beskyttet  paa  Legeme  og  Aand,  at  I  billedlig  talt  maa 
forblive  uplettede  og  rene  for  Verdens  Synder,  at  I  maa  blive 
velsignede  med  en  Anledning  til  at  naa  de  rene  af  Hjertet,  ja 
enhver  Sjæl,  som  er  villig  til  at  høre,  lære  og  modtage  de  Vel- 
signelser, som  er  sikret  ved  Adlydelsen  af  det  gengivne  Evan- 
gelium; at  I  maa  blive  tro  Hyrder  over  den  Flok,  som  Herren 
kalder  sine  egne,  og  lede  dem  ind  paa  de  sikre  Stier;  at  eders 
Mission  i  sin  Tid  maa  blive  bragt  til  Fuldendelse,  og  at  eders 
Returnering  til  Hjemmet  maa  blive  en  ny  Scene  i  eders  livs- 
lange Tjeneste. 

Til  eder  vore  elskede  Brødre  og  Søstre,  bosiddende  Medlem- 
mer i  de  forskellige  Missioner  paa  denne  Halvkugle,  blandt 
hvilke  vi  har  dannet  et  nært  personligt  Bekendtskab,  siger  vi 

Farvel  med  et  oprigtigt  Ønske  om  eders  fortsatte  Velfærd  og 
Realisering  af  eders  Hjerters  retfærdige  Ønsker.  Maa  I  for- 
blive trofaste  og  i  Stand  til  at  udholde  de  Prover,  som  Herren 
vil  sende  eder  eller  tillade  at  komme  over  eder,  maa  han  be- 
vare eder  og  give  eder  Fred. 

Vore  værdige  Efterfølgere  Præsident  John  A.  Widtsoe  og 
Soster  Leah  D.  Widtsoe  samt  deres  Datter,  som  ligeledes  er 
ankommen  hertil  for  at  udfore  sin  Del  for  den  store  Sag, 
byder  vi  hjerteligt  velkommen  og  forsikrer  vi  dem  en  loyal 
Støtte  og  et  trofast  Samarbejde  med  Missionærerne  og  de  bo- 
siddende Medlemmer,  for  vi  har  prøvet  dem  og  fundet  dem 
værdige.  Maa  det  være  eders  Glæde  at  nyde  en  lykkelig  Til- 
fredshed i  det  ofte  besværlige  Arbejde,  som  er  Missionærens 
Lod,  ja,  maa  den  være  lige  saa  stor,  som  vor  har  været, 
om  mulig  endnu  større. 

Tæppet  er  ved  at  gaa  op.  Et  nyt  Stykke,  i  hvilket  mange  af 
de  gamle  Skuespillere  vil  vise  sig,  og  i  hvilket  Mesterens 
hojeste  Tanker  vil  blive  fremfort.  Det  bærer  Titlen  »1928«. 

James  E.  Talmage. 


DEN  DANSKE  MISSION. 


STATISTISK  RAPPORT  FØR  DEN  DANSKE  MISSION  1927 
sammenlignet  med  1926. 

1927 

Antal  Missionærer  26 

Mormons  Boger  omsat 272 

andre  Boger  omsat 281 

Hæfter  over  16  Sider  omsat  ...       8885 
Skrifter  uddelt 168710 


evangeliske  Samtaler 1 1232 

1910 

28 

84 


Moder  afholdt 
Børn  velsignet 
dobte    


1926 

30 

236 

284 

6418 

157091 

10023 

1886 

21 

60 


30 


36 

24 

25 

11 

6 

1  1 

2 

Antal  ordinerede 
»      emigrerede 

»      dode  

»       udelukkede 


TIL  KIRKENS  MEDLEMMER  I  DEN  DANSKE 

MISSION. 

For  at  opmuntre   Kirkens  Medlemmer   i   Missionen   til   at 

studere  Mormons  Bog  har  vi  udsat  en  Præmie  til  alle,  som 

inden  1.  April  dette  Aar  har  indsendt  en  korrekt  Besvarelse 

af  efterfølgende  Spørgsmaal  vedrorende  Mormons  Bog: 

Hvor  mange  Bøger  findes  i  den? 

Hvor  mange  Kapitler  er  der? 

Hvor  findes  det  længste  Kapitel? 

Hvor  findes  det  korteste  Kapitel? 

Hvor  findes  det  længste  Vers? 

Hvor  findes  det  korteste  Vers? 

Hvor  findes  det  midterste  Kapitel? 

Vi   haaber,   at   mange   vil   tage   Anledning   til    grundig    at 

studere  Mormons  Bog.  Joseph  L.  Petersen, 

Missionspræsident. 

DØDSFALD. 

Søster  Hortensie  Hansen,  Kobenhavn,  døde  den  5.  Januar 
d.  A.  efter  en  langvarig  Sygdom  i  en  Alder  af  halvfjerds  Aar. 
Begravelsen  foregik  Søndag  den  8.  Januar  paa  Vestre  Kirke- 
gaard under  stor  Deltagelse  fra  Menigheden  og  mange  af 
hendes  Slægt  og  Venner.  Menighedens  Sangkor  var  til  Stede 
og  udførte  Sangen  i  Kapellet  og  ved  Graven.  Ældste  Hans  N. 
Ogaard  indledede  Begravelsestjenesten  med  Bøn. 

Distriktspræsident  P.  S.  Christiansen  holdt  Talen,  i  hvilken 
han  omtalte  Afdødes  Trofasthed  som  Medlem  af  Jesu  Kristi 
Kirke  og  de  Velsignelser,  hun  som  Følge  heraf  kunde  for- 
vente. 

Missionspræsident  Joseph  L.  Petersen  indviede  Graven,  og 

Afdødes  Broder  Ældste  Louis  Hansen  takkede  paa  Familiens 
Vegne  for  den  store  Deltagelse  og  for  den  Opmærksomhed, 
der  var  vist  hans  Soster,  medens  hun  levede. 


DEN  NORSKE  MISSION. 

DØDSFALD  I  STAVANGER  GREN. 

Soster  Hjørdis  Wersland  døde  pludselig  Lørdag  3.  Decem- 
ber 1927.  Afdøde  var  født  i  Nittedalen  24.  August  1887.  Be- 
gravelsen foregik  fra  hjemmet  Fredag  8.  December  kl.  1,  ledet 
av  forstander  Hilmar  Bjorndal. 

Før  og  efter  bønnen  sang  koret:  »O,  min  fader«  og  »Naar 
skal  jeg  mote  dig  frelser  saa  kjær«. 

Distriktspræs.  Harald  H.  Eriksen  og  forstanderen  talte  og 
gav  opmuntrende  ord  til  de  igjenværende  og  paapekte  den 
avdødes  gode  og  eksemplariske  liv.  Kisten  blev  derefter  under 
stor  deltagelse  fort  til  Egenes  gravplads,  hvor  koret  under 
nedsænkelsen  sang:  »Nærmere  Gud  til  dig«. 

Distriktspræsidenten  indviet  graven,  hvorefter  koret  sang: 
»Ei  sørg  for  dem,  som  smertefri  er  lakt  i  graven  ned«.  For- 
standeren takket  paa  familiens  vegne  for  den  utviste  del- 
tagelse. 

Ved  denne  søsters  bortgang  har  kirken  mistet  et  av  sine 
trofaste  og  bedste  medlemmer.  De  ledende  brødre  blev  ind- 
butt  til  hjemmet  igjen,  hvor  de  fik  anledning  til  at  fremlægge 
evangeliske  sandheter  for  de  opmærksomme  tilsteværende. 


Men  dersom  nogen  af  eder  fattes  Visdom,  han  bede  af  Gud, 
som  giver  alle  gerne  og  bebrejder  ikke,  saa  skal  den  gives 
ham,  men  han  skal  bede  i  Tro,  ikke  tvivlende;  thi  den,  som 
tvivler,  er  ligesom  en  Havbølge,  der  røres  og  drives  af  Vejret. 
Ikke  tænke  det  Menneske,  at  han  skal  faa  noget  af  Herren. 

(Jak.  1:  5-7.) 

Præs.  Heber  J.  Granl  siger:  »Velstand  kommer  lil  dem,  som 
adlyder  Tiendeloven,  og  naar  jeg  siger  Velstand,  tænker  jeg 
ikke  paa  Velstand  maalt  i  Kroner  og  Øre  alene,  dog  i  Reglen 
er  disse  Sidste  Dages  Hellige,  som  viser  mest  Lydighed  mod 
dette  Princip,  ogsaa  de  mest  velsignede  af  Herren  i  deres  time- 
lige Affærer.  Men  det,  som  er  af  største  Værdi  til  enhver  Mand 
og  Kvinde,  er  Fremgang  i  Kundskaben  angaaende  Gud  og 
Vidnesbyrdet  om  samme,  samt  Evnen  til  at  leve  Evangeliet 
og  lede  vore  Familier  til  ogsaa  at  gøre  det.« 

Se  ogsaa  Mal.  3:  7—18.  Pag.  Bog  59.  Kapitel. 

I  min  Faders  Hus  er  mange  Boliger;  men  dersom  det  ikke 
saa  var,  havde  jeg  sagt  eder  det.  Jeg  gaar  bort,  at  berede  eder 
Sted.  (Joh.  14:  2.) 


SØNDAGSSKOLENS  NADVERVERS  OG  KORLEKTIE 
for  Februar  1928. 
Nadververs: 

Naar  vi  af  Sakramentet  nyder, 
I  Jesu  Navn  og  for  hans  Skyld. 
Lad  os  erindre  og  sikre  være 
at  vore  Hænder  —  Hjerter  rene  ere. 
Korlektie: 

Men  dersom  nogen  af  eder  fattes  Visdom,  han  bede  derom 
til  Gud,  som  giver  alle  gerne  og  uden  Bebrejdelse,  saa  skal 
den  gives  ham.  Jakobs  Brev  1.  Kapitel,  5.  Vers. 

INDHOLD: 


Indvielsesbønnen 17 

Tæppet  gaar  ned  for  atter  at 
gaa  op 25 


Den  Danske  Mission  29 

Den  Norske  Mission     31 


SKANDINAVIENS  STJERNE,  Jesu  Kristi  Kirke  af  Sidste  Dages 
Helliges   Organ  i  Danmark  og   Norge,   udkommer  den  1.  og  15.  i 
hver  Maaned  og  koster  6  Kroner  pr.  Aar  eller  25  Øre  pr.  Nummer. 
Til  Salg  paa  alle  Missionens  Kontorer. 

